**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Kim Adamsen, Talentkoordinator Aarhus Elitehåndbold U-19 – 28-04-2022

1. Klub/Organisation: Aarhus Elitehåndbold (admin. VRI)

# Udviklingsstatus for talent- og elitearbejde:

**2.1 Udvikling siden seneste SATE-analyse**

Århus EH (Elitehåndbold (tidligere Århus Håndbold U19)) er fortsat et holdfællesskab med udgangspunkt i Aarhus og de lokale foreninger med ungdomshold og seniorhold på eliteniveau. Der er meget stor opbakning fra de århusianske foreninger og deres seniormiljøer til et intensiveret samarbejde omkring talentudviklingen hvilket i praksis betyder, at Aarhus EH i det daglige understøttes af ESAA og er i et tæt samarbejde med både ungdomsmiljøerne (U17) og seniormiljøerne (1. og 2. division). I sæsonen 2021-22 15 AEH U-19 drenge har ået seniorkampe på 1. eller 2. div. i de århusianske seniormiljøer.

**2.2 Beskrivelse af klubbens organisation og ledelse** (herunder formand og talent/elite ansvarlig)

Den administrative daglig drift varetages af VRI kontoret i tæt samarbejde med vores Talentkoordinator. Den daglige ledelse af Aarhus EH udføres af Talentkoordinatoren i tæt dialog og samarbejde den sportslige ledelse, samt den politiske ledelse der består af en repræsentant fra hver af de deltagende foreninger. Aarhus EH er et holdfællesskab der er organiseret omkring en Styregruppe, der er bredt funderet i det aarhusianske elitemiljø. Gruppen er aktuelt på 6 personer, der varetager det koordinerende arbejde på tværs af samarbejdspartnerne. Gruppens medlemmer har erfaring med ungdoms- og seniorarbejde og har relationer til forskellige foreninger i Aarhus så vi får et bæredygtigt samarbejde, der signalerer, at det er for hele Aarhus og ikke kun for de foreninger, der på kort sigt har flest spillere i til projektet. For sæsonen 22/23 vil det være VRI, Brabrand, HEI, Skovbakken, Viby og AGF, der er drivkraften bag fællesskabet, men der er tale om en åben gruppe, så nye foreninger der ønsker deltagelse kan melde sig. Aarhus EH er baseret på en fælles ambition om, at talentudviklingen skal være en integreret del af det samlede foreningstilbud, således at det er bæredygtigt – såvel økonomisk som organisatorisk. I Håndbold (DHF og JHF) arbejdes ikke med regionalt støttede forbundscentre på klubniveau. Vores økonomi er derfor baseret på en lokal Aarhusmodel hvor lokale sponsorer samt midler fra ESAA og Elite Idræt Aarhus er centrale i vores set-up. Herudover har de involverede klubber på tværs løbende fokus på at sikre indtægter og de involverede klubber betaler ligeledes til den fælles kasse.

**2.3 Beskrivelse af økonomi/støttekoncept på talent- og eliteområdet:**

Som tidligere angivet er hele fundamentet for Aarhus EH at det er samarbejdende lokale foreninger på ungdoms-elite-niveau der i fællesskab sikrer byen et ungdomselitetilbud på et niveau blandt landets absolut førende på drengesiden. Aarhus EH består af Brabrand, Skovbakken, VRI, HEI, Viby og AGF der aktuelt er de samarbejdende parter. VRI-Håndbolds kontor fungerer som daglig administration/sekretariat for fællesskabet i tæt samarbejde Talentkoordinator Kim Adamsen. En meget stor andel af spillerne er også tilknyttet ESAA og morgentræningen, samt samarbejdet der igennem med uddannelsesinstitutionerne er derfor også en væsentlig og integreret del af Aarhus EH miljøet.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:Brabrand, Viby, AGF, Skovbakken; HEI og VRI

**2.6 Nationalt resultatniveau i klubben:**

Liga (højest mulige) + 1. division Højest mulige for 2. hold).  
Der er ambitioner om et individuelt resultatniveau og et kollektivt niveau.   
Individuelt er ønsket at der udvikles spillerne til deres højeste mulige niveau så de kan indgå på et Ligahold eller på et af de lokale divisionshold. Også i den seneste sæson har mange af U19 spillerne trænet og spillet kampe med Århus Håndbold ligatruppen og der har igen været et fast træningssamarbejde med Skovbakken (tophold i 1. div.). Flere af vores lokale U19 vil være fast tilknyttet et af byens to 1. divisionshold i den kommende sæson.   
Et ønske om også at kunne levere spillere til de lokale hold i 1. division og 2. division understreger at vores resultatniveau ikke alene kan gøres op i ungdomsplaceringer.

**2.7 Internationalt resultatniveau i klubben:**

Seks U-landsholdsspillere (DHF).

**2.8 Resultatmålsætning for de kommende 2-3 år:**

Hvert år fortsat at udvikle spillere til højeste niveau (Liga), samt at være blandt de tre bedste Talentudviklingsmiljøer i Danmark målt på antal spillere i HTH Ligaen og 1. division (Pt er vi nummer 2 i DK).  
Aarhus EH har for vores to fælles hold den målsætning at vi hvert år skal kvalificere vores to hold til de højeste mulige rækker (Liga og 1. div.). Det er også vores målsætning at vi hvert år vil gå efter at spille os med til DHF Finale 4 (DM finalestævne). Herudover vil vi fortsat sætte vores aftryk på såvel U-21 landsholdet som på U-19 landsholdet i de kommende to år så der altid vil være Aarhus EH spillere med når DHF indkalder til landsholdssamlinger.

# Faciliteter:

**3.1 Beskrivelse af klubbens primære træningsfaciliteter:**

Aarhus EH har sit primære udgangspunkt i Ceres Park Arena hvor vi har faste træningstider mandag og torsdag samt ESAA-morgentræning tirsdag og torsdag. Desuden har vi et træningspas onsdag aften i Skæringhallen, samtidig med HEI 1. og 2. division herre, samt træning med Skovbakken 1. div. Herre mandage i Vejlby Risskov hallen. Herudover sikres den nødvendige mængde haltræning for udvalgte spillere med ekstra træning hos de lokale seniordivisionshold.   
  
Fysisk træning.  
Vi har vi aftale om benyttelse af Team Danmarks styrketræningslokale på Atletion, styrketræningslokalet i Vejlby-Risskov Idrætscenter igennem ESAA, samt i styrketræningslokalet i Skæringhallen gennem HEI Håndbold.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

Der aftales træning i de lokale foreninger tilfælde af aflysninger i CPA.

1. **Talent:**

**4.1 Klubbens talentudviklingspolitik:**

Rammen for vores strategi er løbende til debat og videreudvikling.   
Det lokale Talentudviklingsarbejde har til formål at sikre et trænings- og udviklingsmiljø, hvor der hele tiden stræbes efter at sætte den højeste nationale standard. Vi vil gerne være med helt fremme til nationale mesterskaber, men resultaterne skal skabes med udgangspunkt i en træning og et træningsmiljø hvor fokus er på udviklingen af individuelle kompetencer.   
Vores arbejde med talentudvikling i Aarhus EH, ser vi meget gerne i endnu højere grad udmøntet i form af lokale spillere der gør sig på såvel diverse landshold, samt ikke mindst på Liga niveau eller de lokale divisionshold.  
I Aarhus skal det være muligt at spille drengeungdom i et træningsmiljø hvor det er en naturlig vinkel at gå efter den højeste standard indenfor individuelle kompetencer. Vi forventer en stor grad af trænings- og lærevillighed.   
Aarhus EH vil være tro mod sine værdier og for såvel trænere som spillere skal gælde at ”Det vi siger - er det vi gør …”

**4.2 Klubbens strategi til at rekruttere nye talenter:**

Vi har i en række år haft en grundholdning at Aarhus konceptet er for Aarhus spillere. Det er ikke vores mål at kontakte og tiltrække 10-15 nye spillere fra hele landet, men i stedet er det et fælles ønske at sikre en lokal ramme hvor lokale spillere kan få opfyldt deres ambitioner. Der er en stigende interesse for talentudviklingsarbejdet i Aarhus og der kommer hvert flere henvendelser fra spillere fra andre steder, men vi er meget bevidste om omfanget da vi med godt børnearbejde i de lokale foreninger i Aarhus har været begunstiget af stor lokal talentvolumen og dette er vores væsentligste drivkraft. Det er derfor stadig vores fornemste opgave at fastholde den store talentmasse der eksisterer i Aarhus i rammerne i ESAA og Aarhus EH.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

I såvel Aarhus EH som de tilknyttede klubber arbejder børne- og ungdomstrænerne med udgangspunkt i DHFs ATK.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Vi har lagt os meget tæt op af DHF anvisninger omkring træningsmængde, træningsindhold og gruppesammensætning. Fx har vi ladet os inspirere af modellen med 25-50-25. Det vil fx sige at vores U-19 spillere som udgangspunkt har fire haltræningspas pr. uge. I praksis er der dog spillere der holder sig på tre gange haltræning og derudover er sat til at prioritere den fysiske træning. Vi har arbejdet rigtig meget med gruppesammensætning så de enkelte spillere får tilbudt træning i forskellige sammenhænge på ugentlig basis og her giver vores samarbejde med såvel U-17 hold som de lokale divisionshold helt unikke muligheder. Gruppe træning samlet for de ca 28 udtagne U-19 spillere er onsdag og torsdag, mens der herudover arbejdes med meget individuelle planer for de enkelte spillere. Trænerteamet med Tobias S. Thorsen i spidsen har hovedansvar for denne koordinering i samarvejde med Talentkoordinator Kim Adamsen  
  
I forhold til udviklingen fra børnehåndbold til ungdomshåndbolden har vi stor gavn af vores ESAA platform, hvor vi aktuelt har 42 spillere tilknyttet. Den gradvise forøgelse af træningsmængde samt ikke mindst øget fokus på fysisk træning styres via ESAA træningen. Det er en samlet funktion i vores set-up at vi har en fysisk træner der både har ansvaret for såvel U-19 holdet og ESAA-træningen med U-15 & U-17 spillerne.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Vores fokus er på dialog med klubberne via vores Cheftræner og Talentkoordinator i forhold til at få indsluset spillerne i et seniormiljø på et passende niveau. Spillerne tilbydes muligheden for at træne i seniortruppen og i nogle tilfælde at spille kampe. I mange tilfælde vil det være en gradvis overgang med mere og mere træning, samt kampe og samtidig være en udfasning fra U19 holdet.

**4.6 Klubbens fokus på talenters udvikling af mentale-, sociale- og menneskelige kompetencer:**

Vi har en holistisk tilgang i det daglige arbejde med de unge talenter med inspiration i den forskning på området fra DIF, Team Danmark og DHF. Vi oplever at Aarhus-modellen med ESAA og Dual Career og de mange uddannelsesmulighederne byen byder på, understøtter den holistiske tankegang for talentudvikling.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf?)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Vi har tidligere i denne analyse angivet vores tanker og der er ikke lagt op til nye særlige tiltag. Vi tror på det vi gør og har beskrevet og vil forsøge at holde kursen og hele tiden være i dialog.

1. **Elite:**

**5.1 Klubbens elitepolitik:**

Den ramme vi mødes under er Aarhus som håndboldby og vi er suppleret med en professionel administration og har en klar beskrevet elitepolitik for holdfællesskabet Aarhus EH.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

HEI Håndbold har både 1. og 2. division er de træner 3 gange ugentligt. Aarhus EH vil en gang ugentligt træne i Skæringhallen hvor HEI 1. og 2. div. Herre træner i hal A og Aarhus EH U19 træner i Hal B. Dette arrangement er lavet for at gøre det muligt at trænes på tværs enten som hold eller individuelt og samtidig gøre det så fleksibelt som muligt.  
Skovbakken har 1. div. og 3. div. herre. Der trænes 3 gange ugentligt. Aarhus EH 1. hold vil igen i den kommende sæson have et fast træningssamarbejde med Skovbakken 1. div. hver mandag i Vejlby Risskov hallen.

**5.3 Klubbens målsætninger for eliteafdelingen i de kommende 2-3 år:**

Vi har fortsat et stort og begrundet håb om at vi i de kommende år kan spillere med niveau til HTH Ligaen. Det er vores forventning og målsætning er at hver årgang minimum skal Herudover er det en naturlig del at vi sender mange af vores U19/ 1. års seniorer ud til de lokale hold i 1. division.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Styregruppen består af en repræsentant fra hver af de deltagende foreninger. Der er ansat en daglig ansvarlig i form af en talentkoordinator. Det er i styregruppen at der tages politiske beslutninger for såvel ESAA trænergruppen og for de trænere der er tilknyttet holdfællesskabet Aarhus EH.   
Talentkoordinator Kim Adamsen og Cheftræner Sebastian Thorsen står i fællesskab for koordinering og praktisk tilrettelæggelse af træning mv.

**6.2 Strategi for trænerudvikling/træneruddannelse:**

Vores trænere tilbydes mulighed for uddannelse under DHF og vi opfordrer dem til at tage dette som en del af en naturlig udvikling. Herudover har vi i styregruppen vedtaget at vi også vil være et sted for talentudvikling af trænere så vi har løbende taget unge talentfulde trænere og studerende ind til forskellige opgaver. Det må aldrig blive på bekostning af det faglige niveau vi kan og skal tilbyde vores udøvere, men vi mener at talentudvikling af trænere og/eller andre ressourcepersoner er en naturligvis og givende del af vores talentudviklingsmiljø.

**6.3 Navne på trænere og et kort formuleret erfarings- og uddannelsesmæssigt CV:**

Cheftræner: 1. hold: Sebastian Thorsen – I gang med DHF divisionstræner  
Træner med ansvar for 2. hold/ESAA: Sigurd Tandrup - I gang med DHF divisionstræner  
Målvogtertræner/ESAA: Mads Andersen - uddannet DHF divisionstræner  
Fysisk træner U19/ESAA: Tobias Thorsen - på afsluttende semester som Fysioterapeut, samt træner uddannelse  
ESAA koordinator og træner: Kim Adamsen – afsluttet DHF Divisionstræner uddannelse

**6.4 Er klubbens aflønning af talent- og elitetrænere prioriteret?**

Der er en klar prioritering af økonomi omkring trænerset-up. Vi har valgt at det skal være et højt trænerfagligt tilbud der skal bære projektet igennem og slår os op på dette fremfor at konkurrere med andre klubber omkring fx ungdomskontrakter.

**6.5 Øvrige relevante informationer vedrørende træner set-up:**

Vores talentspillere har udover de nævnte personer ugentlig træning hvor de er i berøring med de lokale seniortræner, samt øvrige ESAA trænere der alle er uddannede fra DHF systemet.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Gennemgående trænere og fysisktræner

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? -

**DIF/Team Danmark**

**7.3 Har sportsgrenen en placering i Team Danmarks støttekoncept**: ja

* Hvis ja, hvilken? Klik her for at angive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

nej

* Hvis ja, hvilken? Klik her for at angive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

(kun ESAA)

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Som tidligere nævnt har vi en fysisk træner tilknyttet til at sikre progression af fysisk træning. I den funktion er desuden beskrevet en klar forventning om at have fokus på at udvikle udøvernes viden om egen krop, ernæring og fysisk træning. Desuden er der adgang til fysioterapeut, behandling, kostvejledning, sportspsykolog via ESAA.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Klik her for at angive tekst.

**8.3 Har de bedste talenter adgang til Team Danmarks support funktioner?** ja

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**8.8 Er der i klubben kendskab til** [**Team Danmark og DIFs**](file:///C://Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til  
  at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** ja

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** ja

**8.11 Udviklingsområder og planlagte handlinger på supportfunktionsområdet:**

Ved arbejdet med denne analyse rejses spørgsmål om en konkret politik på området omkring spilafhængighed. Som nævnt har vi trænere der kender problemstillingen og har diskuteret spillere der er i risikogruppen. Vi har også tidligere deltaget i møde afholdt af ESAA om emnet og har taget initiativ til at snakke med et par spillere om denne problemstilling. Spillerne i Aarhus EH truppen vil få generel vejledning om emnet via Spillerforeningen.

# Andre forhold

Aarhus EH vil i den kommende sæson sætter større fokus på den eksterne kommunikation, blandt andet med henblik på at fortælle, at vi har en fantastisk Aarhus-model og et talentudviklingsmiljø på meget højt niveau efter national standard. Der vil derfor blive lavet et website og vi vil samtidig være meget synlige på sociale medier.